ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Απόλυτη εξουσία.
Έλα τώρα. Το ξέρεις ότι τη θες.
Απλώς δεν ξέρεις πώς να την αποκτήσεις.
Εγώ ξέρω.
Υπάρχει εγχειρίδιο.
Μια σειρά τακτικών που οι πιο διαβόητοι τύραννοι
χρησιμοποίησαν για να αποκτήσουν απίστευτη εξουσία.
Ο καθένας με τον μοναδικό τρόπο του.
ΣΥΓΚΕΝΤΡΩΣΗ ΕΞΟΥΣΙΑΣ
ΣΥΝΤΡΙΒΗ ΑΝΤΙΠΑΛΩΝ
ΔΙΑΚΥΒΕΡΝΗΣΗ ΜΕΣΩ ΤΡΟΜΟΥ
ΕΛΕΓΧΟΣ ΤΗΣ ΑΛΗΘΕΙΑΣ
ΔΗΜΙΟΥΡΓΙΑ ΜΙΑΣ ΝΕΑΣ ΚΟΙΝΩΝΙΑΣ
Υπάρχει και μια μικρή παγίδα.
Αυτό το μονοπάτι περιλαμβάνει δυσάρεστες αποφάσεις.
Μα δεν είναι εύκολο να κυβερνάς.
Θες να δεις;
Όταν λέω τη λέξη "τύραννος", τι σου έρχεται στο μυαλό;
ΤΥΡΑΝΝΟΣ 1. ΚΑΤΑΠΙΕΣΤΙΚΟΣ ΗΓΕΤΗΣ
Μπα. Πολύ απλό.
Τυραννία είναι η διακυβέρνηση λαών που θέλουν αποτελέσματα.
Στην ανθρώπινη ιστορία, δεν συνηθίζεται η ελευθερία.
Μας αρέσει να μας εξουσιάζουν.
Όταν ζεις σε δύσκολες εποχές, αρέσει κάποιος που εμφανίζεται,
βρίσκει τη σωστή στιγμή και λέει "Εγώ θα τα διορθώσω όλα".
Οι πιο επιτυχημένοι τύραννοι κάνουν ακριβώς αυτό,
μεταμορφώνουν εντελώς τις κοινωνίες.
Ακολουθώντας τα χνάρια τους βήμα βήμα,
μπορείς κι εσύ!
Υπάρχει Εγχειρίδιο.
Αν θες να γίνεις τύραννος, απλώς κάνεις αυτά τα πράγματα.
Αυτό είναι.
Αλλά πριν κάνεις οτιδήποτε, πρέπει να ξεχωρίσεις απ' το πλήθος
και να αρπάξεις τα ηνία της εξουσίας.
Εκεί ξεκινάει η ιστορία μας,
με τον αποτυχημένο αρχιτέκτονα
που επαναπροσδιόρισε τον εαυτό του ως τον ισχυρότερο άνδρα στη Γη.
ΣΕΠΤΕΜΒΡΙΟΣ 1934
Να τος. Ο Αδόλφος Χίτλερ.
Έναν μήνα αφότου έγινε απόλυτος άρχοντας της Γερμανίας.
Ο Αδόλφος Χίτλερ πώς ακριβώς έγινε ο Αδόλφος Χίτλερ;
Τι μπορείς να μάθεις απ' αυτόν για να ανεβείς στην εξουσία;
ΖΩΓΡΑΦΙΕΣ ΠΑΡΑΧΩΡΗΣΗ ΑΠΟ ΤΟΝ ΑΔΟΛΦΟ ΧΙΤΛΕΡ
Ο Χίτλερ στα είκοσι ήταν ένας απογοητευμένος, άφραγκος,
αποτυχημένος καλλιτέχνης δίχως φίλους.
Μίλησα με κάποια που τον ήξερε
και μου είπε "Τον βρήκα εντελώς άχρωμο.
Ήταν πολύ αδύναμος. Είχε ιδρωμένα χέρια".
Πώς κατέληξε να έχει αυτήν τη χαρισματική κυριαρχία
σε όλη την τεράστια αυτή χώρα στην Ευρώπη τον 20ό αιώνα;
Βασικά, είναι πολύ απλό.
Αν θες να εξουσιάσεις,
πρώτα πρέπει να πιστέψεις ότι μπορείς.
ΤΑΚΤΙΚΗ ΠΙΣΤΕΨΕ ΣΤΟΝ ΕΑΥΤΟ ΣΟΥ
Οι τύραννοι έχουν
μεγαλομανή αυτοπεποίθηση στις ικανότητές τους.
Πρέπει να την έχουν.
Συχνά βλέπουν τους εαυτούς τους ως απελευθερωτές.
Συχνά είναι πεπεισμένοι
ότι μόνο εκείνοι μπορούν να σώσουν
και να κάνουν καλύτερο τον κόσμο.
Με άλλα λόγια, είναι ξεχωριστοί.
Και θα δεις ότι δεν ένιωθε μόνο ο Χίτλερ έτσι.
Παίξτε την ταινία.
Σύμφωνα με θρύλο της Β. Κορέας, όταν γεννήθηκε ο Κιμ Γιονγκ Ιλ,
ένα νέο αστέρι φώτισε τον ουρανό,
εμφανίστηκε διπλό ουράνιο τόξο κι ο χειμώνας έγινε άνοιξη.
Ο Σαντάμ Χουσεΐν ισχυριζόταν ότι ο Θεός τον έχρισε
παντοτινό ηγέτη του Ιράκ
και ως αποδείξεις της Θείας Χάρης είχε τις φορές που γλίτωσε τον θάνατο.
Ενώ ο δικτάτορας της Αϊτής Φρανσουά Ντιβαλιέ
ισχυριζόταν ότι ήταν αιώνιο ον
κι οι δυνάμεις βουντού του προκάλεσαν τη δολοφονία του Κένεντι.
Και ποιος μας λέει ότι δεν ισχύει;
Αλλά πού θα βρεις την πηγή της εξωπραγματικής πίστης σου;
1918 16 ΧΡΟΝΙΑ ΠΡΙΝ Ο ΧΙΤΛΕΡ ΓΙΝΕΙ ΔΙΚΤΑΤΟΡΑΣ
Ο Χίτλερ ισχυριζόταν ότι βρήκε τη δική του σε αναπάντεχο σημείο.
Στα αιματοβαμμένα χαρακώματα του Α' Παγκοσμίου.
Μια μέρα, εν ώρα υπηρεσίας, πήρε ένα μήνυμα από παράξενη φωνή.
"Κουνήσου".
Πολλοί συμπολεμιστές του σκοτώθηκαν άμεσα,
αλλά ο Χίτλερ ξέφυγε αγρατζούνιστος.
Αργότερα, προς το τέλος του πολέμου,
ο ίδιος κι η μονάδα του έπεσαν θύματα αερίου μουστάρδας στη Μάχη της Υπρ.
Ενώ ανέρρωνε στο νοσοκομείο, ένας πάστορας του είπε τα άσχημα νέα.
Ο Α' Παγκόσμιος τελείωσε.
Η Γερμανία παραδόθηκε.
Απ' το σοκ, έχασε την όρασή του.
Περίπτωση υστερικής τύφλωσης.
Μετά, απ' τα βάθη της απελπισίας του,
εμφανίζεται ένα μεγαλειώδες όραμα για το μέλλον της χώρας του.
Από εκεί και πέρα, δεν αμφέβαλε ποτέ για τον σκοπό του.
Ο Χίτλερ φέρεται να λέει
"Περπατώ με τη βεβαιότητα ενός υπνοβάτη προς τη μοίρα μου".
Έχοντας την αποστολή του για τη Γερμανία, μπήκε σε αυτόματο πιλότο.
Δεν θα τον αποσπούσε τίποτα απ' τον στόχο.
Τέτοια αυτοπεποίθηση χρειάζεται κάθε μελλοντικός τύραννος.
Αν και κάποιοι χρησιμοποιούν άλλον όρο.
Ο πιθανός δικτάτορας είναι συνήθως πολύ νάρκισσος.
Θεωρούν εαυτούς το κέντρο του κόσμου,
κι όλα πρέπει να γίνονται όπως θέλουν.
Αυτό διαφέρει απ' τους απλούς ανθρώπους.
Ίσως δεν είναι και τόσο κακό.
Μα πριν καταλάβεις το πεπρωμένο σου,
έχεις να προσπεράσεις μεγάλες δυσκολίες.
Αρχικά, δεν έχεις ακόμα οπαδούς.
Για να ανέβεις στην εξουσία,
θες ένα μήνυμα που να συγκινεί τον κόσμο,
κι υπάρχει ένα σίγουρο μέρος για να ξεκινήσεις.
ΤΑΚΤΙΚΗ Η ΟΡΓΗ ΠΟΥΛΑΕΙ
Ιδανικά,
η κοινωνία δεν χρειάζεται καθοδήγηση από έναν τύραννο,
αλλά δείτε γύρω σας. Ο λαός είναι οργισμένος
και ψάχνει ποιον θα κατηγορήσει.
Είστε τρομοκράτες, τέρατα!
Η εξυπνάδα είναι να κατανοήσεις τη φύση της κακίας
που υπάρχει ήδη…
και να φανείς αυτός που θα την υπερνικήσει,
αυτός που θα εκδικηθεί αυτούς που μισείτε.
Θες την προσοχή του κόσμου; Το Εγχειρίδιο είναι σαφές.
Δείξ' του ότι έχετε τους ίδιους εχθρούς…
ΔΙΑΝΟΟΥΜΕΝΟΙ
ΦΑΥΛΟΙ
κι ότι θα τους εξουδετερώσεις εσύ.
ΦΙΛΕΛΕΥΘΕΡΟΙ
Όπως έκαναν αυτοί.
Από νεαρή ηλικία, ο μελλοντικός Λίβυος ηγέτης Καντάφι
έβγαζε πύρινους λόγους κόντρα στη μοναρχία,
που αποκαλούσε διεφθαρμένη,
κι έτυχε υποδοχής ήρωα όταν την ανέτρεψε με πραξικόπημα.
Ο πατέρας της Β. Κορέας, Κιμ Ιλ-σονγκ, ήρθε στο προσκήνιο θυμίζοντας στον λαό
τους εξευτελισμούς που υπέστη
στα χέρια του κατοχικού ιαπωνικού στρατού.
Κι ο Ιντί Αμίν
εστίασε την απογοήτευση των Ουγκαντέζων στον πρώην αποικιακό αφέντη, τη Βρετανία.
Βλέπουμε ότι εκθρονίστηκαν στην Ουγκάντα, ο βρετανικός ιμπεριαλισμός έληξε.
Μετά τον Α' Παγκόσμιο, η Γερμανία είχε υπερπληθωρισμό,
τεράστια ανεργία,
και χρειάζονταν πολλά χρήματα για μια φρατζόλα ψωμί.
Μέσα στις απογοητευμένες μάζες της Γερμανίας ήταν κι ο 30χρονος Χίτλερ,
που θα έκανε ένα μοιραίο βήμα στο μονοπάτι προς την εξουσία.
Μόναχο, 1919.
Ο Χίτλερ είναι άνεργος καλλιτέχνης με λιγοστά χρήματα
και δογματικές απόψεις για το πού στράβωσαν τα πράγματα
και ποιος φταίει.
Βρίσκει δουλειά στη Στρατιωτική Υπηρεσία Πληροφοριών.
Πρώτη του αποστολή ήταν η παρακολούθηση συνάντησης
αντισημιτικής δεξιάς ομάδας, του Γερμανικού Εργατικού Κόμματος.
Τα αφεντικά ήθελαν να κρυφτεί,
να κρατήσει σημειώσεις και να δώσει αναφορά.
Αλλά ο Χίτλερ δεν τα πήγαινε ποτέ καλά με τις εντολές.
Ξεχύθηκαν χρόνια οργής κι απογοήτευσης.
Εναντιώνεται στην εβραϊκή συνωμοσία που βαραίνει τους Γερμανούς.
Πριν συνεχίσουμε, θα αφήσω αυτόν τον τύπο να σου πει
για τη θεωρία συνωμοσίας που πουλούσε ο Χίτλερ.
Ουσιαστικά, λέει
ότι οι χρηματοδότες της Γουόλ Στριτ κι οι κομμουνιστές της Μόσχας
ανήκουν στο ίδιο εβραϊκό σχέδιο.
Φαίνεται παράλογο, αλλά έτσι έπεισε τους Γερμανούς.
Παράλογα ή όχι, τα λόγια του δημιούργησαν αναβρασμό.
Μέλος του κόμματος πλέον, τελειοποιεί εμμονικά την ερμηνεία του.
Οι λόγοι του ήταν κατά βάση μίσους.
Για την ανάγκη να καθαρίσει η Γερμανία απ' τους Εβραίους,
για τη βεντέτα του ενάντια στον εξευτελισμό της χώρας.
Η Γερμανία έπρεπε να αποκτήσει ξανά εθνική υπερηφάνεια.
Σύντομα ο Χίτλερ γίνεται ηγέτης του κόμματος,
το οποίο άλλαξε όνομα.
Το Εθνικοσοσιαλιστικό Γερμανικό Εργατικό Κόμμα,
γνωστό και ως "οι ναζί".
Ο Χίτλερ διαθέτει πλέον βήμα να ξεσπά την οργή του
κι αφοσιωμένους οπαδούς να κρέμονται από κάθε λέξη του.
Πολλοί Γερμανοί πίστευαν πως έλεγε ό,τι σκέφτονταν στα κρυφά,
αλλά δεν εξέφραζαν ποτέ.
Γιατί πετυχαίνει τόσο αυτό;
Επειδή δίνεις στον κόσμο την άδεια να είναι ο εαυτός του.
Τα κοινά παράπονα συνδέουν τον κόσμο,
και νιώθουν πολύ ωραία διότι έχουν αλληλεγγύη
κι έναν ισχυρό ηγέτη
που τους οδηγεί κόντρα σ' αυτήν τη μειονότητα
ή την έξωθεν απειλή.
Απίστευτο που τόσο γρήγορα ο κόσμος
κατηγορεί άλλον για τη δυστυχία του.
ΓΕΡΜΑΝΟΙ ΚΟΝΤΡΑ ΣΤΗΝ ΕΒΡΑΪΚΗ ΠΡΟΠΑΓΑΝΔΑ
Ας μην προσποιούμαστε ότι οι Γερμανοί της δεκαετίας του '20
ήταν χειρότεροι από ό,τι είμαστε εμείς σήμερα.
Αν νιώθεις πραγματικά ότι υπάρχει εχθρός εκ των έσω,
θες οι πολιτικοί σου να επιληφθούν.
Είναι πολύ εύκολο να καθόμαστε
και να λέμε "Εμένα δεν θα με ξεγελούσαν τα σαγηνευτικά θέλγητρα του Χίτλερ".
Θα σας ξεγελούσαν.
Για να αποκτήσεις απόλυτη εξουσία,
δεν αρκεί μόνο ένα επιβλητικό μήνυμα.
Πρέπει να πουλήσεις και τον αγγελιοφόρο.
Θα σε βοηθήσει το Εγχειρίδιο.
ΤΑΚΤΙΚΗ ΓΙΝΕ ΑΝΘΡΩΠΟΣ ΤΟΥ ΛΑΟΥ
Ως τύραννος, το πρόσωπό σου θα 'ναι εκείνο του έθνους,
κι ο τρόπος που το παρουσιάζεις εξαρτάται μόνο από σένα.
Αλλά στο αρχικό αυτό στάδιο το Εγχειρίδιο προσφέρει πληροφορίες
για την εικόνα σου.
Δείξε στον λαό ότι είστε ίσοι.
Θες παραδείγματα;
Ο Ιταλός δικτάτορας Μουσολίνι
αναφερόταν περήφανα στον ίδιο ως "άνθρωπο του λαού",
τονίζοντας τις ταπεινές ρίζες του ως γιου σιδερά.
Στην αρχή της βασιλείας του,
ο Ιντί Αμίν κυκλοφορούσε στην Ουγκάντα με ανοιχτό Jeep
κι επιδείκνυε τις ικανότητες στο ακορντεόν σε δημόσιες εκδηλώσεις.
Ο Καντάφι έμενε, δημοσίως, στενά δεμένος με τις βεδουίνικες ρίζες του
φορώντας ρόμπες της φυλής και μένοντας σε σκηνές όταν ταξίδευε.
Ποιος άλλος θα πραγματοποιούσε τα όνειρα ενός λαού
από κάποιον που νιώθει ό,τι νιώθουν,
ονειρεύεται ό,τι ονειρεύονται;
Είναι σήμα κατατεθέν των επιτυχημένων τυράννων
η επίτευξη μιας μείξης μεταξύ των ίδιων και των λαών.
Βγαίνουν μπροστά και λένε "Είμαι εσείς. Είστε εγώ.
Είμαστε ένας συλλογικός οργανισμός".
Ο Χίτλερ το έλεγε συχνά αυτό στις ομιλίες του.
Με ενδιαφέρει μόνο ο γερμανικός λαός.
Μόνο σ' αυτόν ανήκω. Γι' αυτόν θυσιάζομαι.
Όταν παρουσιάζεσαι ως "άνθρωπος του λαού",
οι λεπτομέρειες κάνουν τη διαφορά.
Ο Χίτλερ δεν ντυνόταν πολυτελώς.
Φορούσε πάντα στολή.
Βγήκε απ' τα χαρακώματα του Α' Παγκοσμίου
θεωρώντας ότι ο πόλεμος κάνει τον άντρα.
Αυτό δείχνει ότι ήταν σημαντικό
να καλοπιάνει τα πλήθη, να εδραιώνει τη στήριξη.
Κι αυτό
το μουστάκι;
Το μουστάκι μεταμορφώνεται
από αυτό το πολύ μακρύ που βλέπετε στον Α' Παγκόσμιο
σε παλιές φωτογραφίες του.
Κάτι τον ανάγκασε να αλλάξει εμφάνιση.
Μια θεωρία είναι ότι μίκρυνε το μακρύ του μουστάκι στον πόλεμο
για να χωράει στη μάσκα αερίων.
Μια άλλη είναι ότι το ξύρισε για να αντιγράψει έναν σύγχρονο Γερμανό ήρωα,
τον Χανς Κέπεν.
Ίσως δεν είχε κατά νου ότι έτσι θα περνούσε στην αθανασία.
Ενίοτε, όμως, ένας μελλοντικός τύραννος
απλώς στέκεται τυχερός.
Κατέληξε το κλασικό μουστάκι
που άφηναν οι άντρες της χαμηλής μεσαίας τάξης
σε όλη την Ευρώπη.
Ο Χίτλερ έδειχνε ότι ήταν απ' το ίδιο υπόβαθρο.
Τώρα που εδραίωσες τη σχέση σου με τον απλό λαό,
ίσως νιώθεις ότι πλησιάζει η τυχερή σου στιγμή,
αλλά μη βιάζεσαι.
Για να γράψεις ιστορία,
πρέπει να αγγίξεις τον λαό πιο βαθιά.
Στο υποσυνείδητο.
ΤΑΚΤΙΚΗ ΚΑΝΕ ΤΟ ΚΙΝΗΜΑ ΣΟΥ ΑΝΑΓΝΩΡΙΣΙΜΟ
1920 14 ΧΡΟΝΙΑ ΠΡΙΝ ΓΙΝΕΙ ΔΙΚΤΑΤΟΡΑΣ Ο ΧΙΤΛΕΡ
Απ' τις μπιραρίες της δεκαετίας του '20,
το ναζιστικό κόμμα μεγαλώνει,
αλλά υπήρχαν δεκάδες τέτοια δεξιά κόμματα
που ήθελαν την εξουσία.
Όπως με κάθε προϊόν,
για να ξεχωρίσει το κίνημά σου,
θες καλή στρατηγική μάρκετινγκ.
Εκατόν ενενήντα δύο χιλιάδες μπουκάλια παρελαύνουν καθημερινά από εδώ.
Κι ο Χίτλερ ήταν γεννημένος διαφημιστής.
Σαν να τους δίνει ζωή το μηχάνημα,
τα μετατρέπει σε σύμβολά μας,
που περιμένουμε το μέλλον, που μας κινούν ξένες δυνάμεις,
που ετοιμαζόμαστε για έναν άγνωστο προορισμό.
Ήξερε τη δύναμη της εικόνας.
Ήξερε τη δύναμη της επωνυμίας.
Δεν αρκούσε ο άνθρωπος,
χρειαζόταν και τα σύμβολα που θα τον συνόδευαν.
Και σε ό,τι αφορά τα σύμβολα, πρέπει να παραδεχτείς
ότι αυτό είναι πολύ ισχυρό.
Σχεδόν δεν υπάρχει πιο γνωστή επωνυμία
απ' τη σβάστικα στον λευκό κύκλο στην κόκκινη σημαία.
Πιθανώς εξακολουθεί να είναι το πιο ισχυρό σύμβολο που υπήρξε ποτέ.
Όσο συναρπαστικό κι αν είναι το σύμβολο,
η αληθινή δύναμη είναι ο λαός,
και πρέπει να 'ναι ντυμένος για την επιτυχία σου.
ΤΟΥ ΟΥΓΚΟ ΜΠΟΣ
Ο Χίτλερ έγραψε στο Εγχειρίδιο με τους Φαιοχίτωνες.
Η ίδια η απόκτηση της στολής
και της συμμετοχής σε κάτι ευρύτερο, σε ένα κίνημα,
ήταν πολύ σημαντική για τη γερμανική ψυχοσύνθεση.
Αυτής της στολής που σήμαινε θυσία,
καθήκον, υποταγή και αφοσίωση.
Με άλλα λόγια,
όταν φοράς στολή, σημαίνει ότι ανήκεις σε μια ομάδα.
Και ποιος δεν το θέλει αυτό;
Η συμμόρφωση είναι βασικός στόχος για τον οποίο πασχίζουν οι τύραννοι.
Ο λόγος που ενίοτε πετυχαίνουν,
όλως περιέργως, είναι γιατί πείθουν τους οπαδούς τους
ότι δεν πρόκειται περί συμμόρφωσης,
αλλά περί ενότητας.
Με την εδραίωση επωνυμίας και την ενότητα,
σύντομα δεν θα μπορεί κανείς ν' αγνοήσει το κίνημα.
Ο Χίτλερ προσελκύει κόσμο
με αυτήν την πολιτική επίδειξη.
Με σβάστικες, παρελάσεις ένστολων,
συγκεντρώσεις, δυναμικές ομιλίες,
θα δελεαστείς. Αν είναι να είμαστε όλοι μαζί σ' αυτό,
να έχουμε όλοι συμμετοχή, πάμε.
Καλό ακούγεται.
Επειδή προσφέρεις καλή παράσταση και κομψή εμφάνιση,
δεν σημαίνει ότι πλησιάζεις στην εξουσία.
Θα χρειαστεί να επεκτείνεις τη λειτουργία σου.
Κι οι σωστές επιλογές προσωπικού έχουν μεγάλη σημασία.
ΤΑΚΤΙΚΗ ΦΤΙΑΞΕ ΤΗΝ ΟΜΑΔΑ ΣΟΥ
Κανείς, μα κανείς, δεν κυβερνά μόνος.
Ούτε ο Ιντί Αμίν
ούτε ο Λουδοβίκος ΙΔ' που είπε "L'etat c'est moi",
"Το κράτος είμαι εγώ".
Κανείς δεν κυβερνά μόνος.
Για να πάρεις την εξουσία, χρειάζεσαι έμπιστη ομάδα
να ενισχύσει το μήνυμα και να φυλάει τα νώτα σου.
Πιο συγκεκριμένα,
οι στενοί συνεργάτες του Καντάφι
τον βοήθησαν στο πραξικόπημα εναντίον του Λίβυου βασιλιά
και σχημάτισαν την κυβέρνηση που θα είχε επί 40 χρόνια.
Ο Σαντάμ Χουσεΐν βασίστηκε σε συγγενείς
ή μέλη της φυλής του
για όσο κυβέρνησε.
Ο Στάλιν προώθησε υποστηρικτές στην Κεντρική Επιτροπή,
που τον βοήθησαν να εξοντώσει τους αντιπάλους
και να πάρει την απόλυτη εξουσία.
Μα όταν φτιάχνεις μια ομάδα για να εξασφαλίσεις την εξουσία,
δεν είναι ο καθένας κατάλληλος.
Όπως κάθε ηγέτης, χρειάζεσαι άτομα με διάφορες ικανότητες,
που θα πραγματοποιήσουν το όραμά σου.
Έναν ειδικό στην οργάνωση, που θα επεκτείνει το κίνημα.
Έναν αδίστακτο στρατιωτικό
που θα επιστρατεύσει βίαιους εφαρμοστές των καπρίτσιων σου.
Έναν έμπιστο βοηθό που θα σε βοηθά στο βαρύ πρόγραμμα
και θα καταγράφει τις σοφίες σου για τις επόμενες γενιές.
Κι έναν παρασημοφορημένο ήρωα
για να σε βοηθήσει να εντυπωσιάσεις την ελίτ,
γιατί η επανάσταση δεν είναι φτηνή.
Και πάντα πρέπει να έχεις τον νου σου για νέα ταλέντα.
Όσο μεγαλώνει το κίνημα,
ίσως κάποιοι μπουν στον πειρασμό να σε αμφισβητήσουν.
Μην ξεχνάς το πιο σημαντικό απαιτούμενο.
Θες να είναι πιστοί αυτοί στους οποίους βασίζεσαι.
Ο Χίτλερ μπορούσε να βασιστεί σ' αυτόν,
που έγινε ο πιο πιστός οπαδός του.
Τον Γιόζεφ Γκέμπελς.
Ο Γκέμπελς λάτρευε τον Χίτλερ.
Τον άκουσε να μιλά σε μία εκδήλωση,
μαγεύτηκε και είπε "Εντάξει, αυτός είναι".
Ο Γκέμπελς καταλάβαινε τη δύναμη των σύγχρονων μέσων,
του κινηματογράφου, του ελέγχου των ΜΜΕ,
και καταλάβαινε τη δύναμη της εμφύσησης και της επανάληψης.
Ο Γιόζεφ Γκέμπελς έγινε επικεφαλής προπαγάνδας.
Ναι, καλό το ταλέντο.
Αλλά σημασία έχει οι οπαδοί σου να σε βάζουν πάντα πρώτο,
ακόμα και στα δύσκολα.
Ο Γκέμπελς ήταν πολύ πιστός. Στο τέλος, σε ένα καταφύγιο το 1945,
ο ίδιος κι η γυναίκα του δηλητηρίασαν τα έξι παιδιά τους
κι έπειτα δηλητηριάστηκε,
γιατί του ήταν αδιανόητος ένας κόσμος χωρίς τον Χίτλερ.
Αυτό θα πει αφοσίωση.
Αν ακολουθείς το Εγχειρίδιο για να πάρεις την εξουσία,
θα έχεις βρει τη θεϊκή αποστολή σου, θα έχεις εκμεταλλευτεί την οργή του λαού,
θα έχεις προσιτή εικόνα
και θα 'χεις φτιάξει αξέχαστη ταυτότητα για το κίνημα.
Και πλέον έχεις κι έναν πιστό κύκλο γεμάτο ζήλο.
Μα το βήμα για την εξουσία
χρειάζεται μια ευκαιρία.
Κι όταν εμφανιστεί, πρόσεξε μην τη χάσεις.
ΤΑΚΤΙΚΗ ΔΙΑΛΕΞΕ ΠΟΤΕ ΘΑ ΧΤΥΠΗΣΕΙΣ
Καθώς η πίεση αυξάνεται, το παν είναι η κατάλληλη στιγμή.
Πρέπει να έχεις υπομονή κόμπρας προτού χτυπήσεις.
Την ικανότητα να περιμένεις.
Πίστεψέ με. Η υπομονή σου θα ανταμειφθεί.
Να σου δείξω.
Όταν ο Χουσεΐν ήταν αντιπρόεδρος του Ιράκ,
επί μία δεκαετία έφτιαχνε μυστική υπηρεσία πιστή σ' εκείνον
και τη χρησιμοποίησε για να αρπάξει την εξουσία.
Ο Στάλιν πλησίαζε τον Λένιν επί επτά χρόνια,
πριν ο πατέρας της Ρωσίας να τον βάλει επικεφαλής.
Ο Ιντί Αμίν
γέμισε υπομονετικά τον στρατό με μέλη της φυλής του, τους Κάκουα,
που τον βοήθησαν να ανατρέψει τον πρόεδρο.
Ο Χίτλερ παραλίγο να χάσει την ευκαιρία
από τη βιασύνη του.
1923 11 ΧΡΟΝΙΑ ΠΡΙΝ ΓΙΝΕΙ ΔΙΚΤΑΤΟΡΑΣ Ο ΧΙΤΛΕΡ
Το Πραξικόπημα της Μπιραρίας.
Ο Χίτλερ στήνει ένα τρελό, ανοργάνωτο πραξικόπημα,
προσπαθώντας να οδηγήσει έναν όχλο ναζί
στους δρόμους του Μονάχου
και προσπαθεί να πιάσει Βαυαρούς ηγέτες
και να τους αναγκάσει να εγκαταλείψουν την εξουσία.
Δεν υπήρχε επικοινωνία.
Τελικά έφυγαν απ' την μπιραρία και τους πυροβόλησε η αστυνομία.
Τεράστιο λάθος.
ΦΥΛΑΚΗ ΛΑΝΤΣΜΠΕΡΓΚ
Ο Χίτλερ εστάλη στη φυλακή Λάντσμπεργκ.
Τον υποτίμησε όλος ο διεθνής τύπος.
Ένα κλασικό απόκομμα, μάλλον απ' τη New York Times,
λέει "Ο χερ Χίτλερ μάλλον θα αποσυρθεί απ' τον δημόσιο βίο".
Και το έκανε, δεν είχαμε νέα του έκτοτε.
ΤΕΛΟΣ
Ναι, σωστά.
Ήταν μαζί με τον πιστό του Ρούντολφ Ες.
Κι ο Ες τον έπεισε
να ξεκινήσει το μανιφέστο του.
Κι αυτό το μανιφέστο έγινε το βιβλίο Mein Kampf,
"ο αγών μου".
Το ότι έγραψε τους στόχους
και το ότι αποφυλακίστηκε μετά από εννέα μήνες
δεν άλλαξαν αμέσως την τύχη του.
Βασικά, τα πράγματα χειροτέρεψαν.
Εκείνη η εποχή
ήταν γεμάτη ελεύθερη έκφραση κι ευκαιρίες.
Ο τρόπος ντυσίματος, ο τρόπος ζωής,
οι απελευθερωμένες γυναίκες.
Ήταν συναρπαστικά.
Ούτε καν.
Το τελευταίο που θες ως επίδοξος τύραννος είναι έναν ευτυχισμένο λαό.
Ήταν ήρεμη εποχή για τον Χίτλερ.
Ήταν ένας πολιτικός αγώνας.
ΝΑΖΙΣΤΙΚΟ ΚΟΜΜΑ 2,6%
Αλλά, ευτυχώς, τα καλά δεν κρατάνε για πάντα.
Τον Οκτώβριο του 1929 έγινε χρηματιστηριακό κραχ στη Νέα Υόρκη
κι ακολούθησαν κι άλλες διεθνείς αγορές.
Λίγο μετά την Ύφεση, απογειώθηκε το Ναζιστικό Κόμμα.
Πριν απ' τη Μεγάλη Ύφεση, δεν ήταν σίγουρο
ότι θα ήταν το κυρίαρχο κόμμα.
Τον Ιούλιο του '32 ήταν το απόγειο της δημοτικότητας του κόμματος με 37%,
οπότε ο Χίτλερ διορίζεται καγκελάριος.
30 ΙΑΝΟΥΑΡΙΟΥ 1933 Ο ΧΙΤΛΕΡ ΔΙΟΡΙΖΕΤΑΙ ΚΑΓΚΕΛΑΡΙΟΣ
Όταν έγινε καγκελάριος, δεν είχε απόλυτη εξουσία.
Δεν είναι αρχηγός του κράτους. Υπάρχει ακόμα πρόεδρος.
Πρέπει να εκμεταλλευτεί ευκαιρίες
που θα ενισχύσουν τη θέση του.
Και δεν υπάρχει καλύτερη ευκαιρία από μία καλή κρίση.
Ο εμπρησμός του Ράιχσταγκ του έδωσε την ευκαιρία.
27 ΦΕΒΡΟΥΑΡΙΟΥ 1933
Τι χειρότερο απ' το να βλέπεις την καρδιά της κυβέρνησης να φλέγεται;
Όταν, όμως, κατέφθασε ο Χίτλερ, αντί να εκπλαγεί, έμοιαζε να εμπνεύστηκε.
"Βλέπετε την αρχή μιας νέας εποχής στην ιστορία μας",
είπε σε δημοσιογράφο.
Σπεύδει στα γραφεία της εφημερίδας του Ναζιστικού Κόμματος
και δουλεύει ως την αυγή.
Την επόμενη μέρα,
στο πρωτοσέλιδο κατηγορεί τους κομμουνιστές για τον εμπρησμό.
Κάποιοι έχουν διαφορετική θεωρία.
Πιστεύουν ότι πράκτορες ναζί που λογοδοτούσαν στον Χίτλερ
έβαλαν τη φωτιά για να τραβήξουν προσοχή στον σκοπό τους.
Αγνοώντας τους ψιθύρους,
ο Χίτλερ απαιτεί να υπογράψουν οι υπουργοί ένα διάταγμα που σκάρωσε
που μετέτρεπε τη Γερμανία σε αστυνομικό κράτος υπό τους ναζί,
το οποίο πάει στον πρόεδρο Πάουλ φον Χίντερμπουργκ.
Ο Χίντερμπουργκ υποκύπτει στον Χίτλερ
και τη δίνη της εθνικής κρίσης.
Το επίσημο διάταγμα επιτρέπει στον Χίτλερ να φυλακίζει αντιπάλους,
να διαλύει κάθε κόμμα εκτός των ναζί, και φιμώνει τον τύπο.
Ο Χίτλερ έψαχνε μια ευκαιρία
να παύσει τις πολιτικές ελευθερίες και να διαλύσει την αντιπολίτευση,
και τη βρήκε.
Οι δυνητικοί δικτάτορες γνωρίζουν ενστικτωδώς
πως όταν ο λαός απειλείται,
αναζητά μια ισχυρή, αυταρχική ηγεσία
και στηρίζει έναν ισχυρό άνδρα.
Το σκηνικό είναι έτοιμο, είναι πλέον θέμα χρόνου.
Δεκαεπτά μήνες αργότερα, πεθαίνει ο φον Χίντερμπουργκ
κι ο Χίτλερ γίνεται καγκελάριος και πρόεδρος της Γερμανίας
μόλις 16 χρόνια αφότου κατάλαβε το πεπρωμένο του στα χαρακώματα,
κι αυτή ήταν μόνο η αρχή.
Αν έφτασες ως εδώ, συγχαρητήρια!
Έφτιαξες ένα κίνημα και πήρες τα ηνία της εξουσίας.
Τα άσχημα νέα, όμως, τώρα.
Δεν είσαι πια αουτσάιντερ.
Είσαι ο ένας,
κι αυτό σημαίνει ότι έχεις γίνει στόχος.
Πώς θα εδραιώσεις την εξουσία
και θα φρενάρεις τους αντιπάλους;
Όσο συνεχίζεις το ταξίδι, άσε τον Χουσεΐν να απαντήσει
στο ερώτημα κάθε νέου κι ευάλωτου τυράννου.
Πώς θα κρατήσεις μακριά τους λύκους;
Υποτιτλισμός: Νότα Μουζάκη